***Výbor***

 ***Národnej rady Slovenskej republiky***

***pre pôdohospodárstvo, životné prostredie***

 ***a ochranu prírody***

 78. schôdza výboru

 K číslu: 2691/2009

**551**

**U z n e s e n i e**

**Výboru Národnej rady Slovenskej republiky**

**pre pôdohospodárstvo, životné prostredie a ochranu prírody**

**z 25. februára 2010**

k návrhu poslancov Národnej rady Slovenskej republiky Miroslava Jureňu, Mariana Záhumenského, Jozefa Ďuračku a Ľubomíra Petráka na vydanie zákona o neprimeraných podmienkach v obchodných vzťahoch medzi odberateľom a dodávateľom tovaru, ktorým sú potraviny (tlač 1379)

 **Výbor Národnej rady Slovenskej republiky**

 **pre pôdohospodárstvo, životné prostredie a**

 **ochranu prírody**

 **A. s ú h l a s í**

s návrhom poslancov Národnej rady Slovenskej republiky Miroslava Jureňu, Mariana Záhumenského, Jozefa Ďuračku a Ľubomíra Petráka na vydanie zákona o neprimeraných podmienkach v obchodných vzťahoch medzi odberateľom a dodávateľom tovaru, ktorým sú potraviny s týmito pripomienkami:

1. K § 2

V § 2 sa písmená d) až i) označujú ako písmená a) až f).

Legislatívno-technická pripomienka opravujúca nesprávne označenie písmen.

2. K § 4 ods. 1 sa vypúšťajú písmená f) a j)

Písmená g), h), i), k), l), m), n) sa premenujú na písmená f), g), h), i), j), k), l).

Zabezpečuje sa rešpektovanie záujmov podnikateľov, základných zásad a cieľov podnikania.

3. V § 4 ods. 3 písm. h) sa za slovom „vzťahu“ za čiarkou dopĺňajú slová „bez právneho dôvodu“

Ide o podporu právnych a etických pravidiel správania sa v obchodných vzťahoch.

4. V § 4 ods. 3 písm. n) znie:

„n) predaj tovaru odberateľom za vyššiu cenu ako bola dohodnutá cena dodaného tovaru v konkrétnej časovo vymedzenej propagačnej akcii,“.

Ide o stanovenie podmienky predaja tovaru odberateľom pri konkrétnej akcii.

5. K § 4

V § 4 ods. 3 písm. u) sa slová „privátnou značkou“ nahrádzajú slovami „obchodnou značkou“.

Legislatívno-technická pripomienka zjednocujúca používané pojmy.

6. K § 4

V § 4 ods. 3 písm. v) sa slová „zmluvne ošetrené“ nahrádzajú slovami „predmetom zmluvného vzťahu“.

 Legislatívno-technická pripomienka zavádzajúca všeobecne používané pojmy.

 **B. o d p o r ú č a**

 **Národnej rade Slovenskej republiky**

návrh poslancov Národnej rady Slovenskej republiky Miroslava Jureňu, Mariana Záhumenského, Jozefa Ďuračku a Ľubomíra Petráka na vydanie zákona o neprimeraných podmienkach v obchodných vzťahoch medzi odberateľom a dodávateľom tovaru, ktorým sú potraviny **schváliť;**

 **C. u k l a d á**

 **predsedovi výboru**

oznámiť stanovisko výboru k predmetnému poslaneckému návrhu predsedovi Výboru Národnej rady Slovenskej republiky pre hospodársku politiku.

Ľuboš **Martinák Jozef Ď u r a č k a**

overovateľ výboru predseda výboru